Germania suspendă exporturile de armament către Israel, pe fondul planului militar din Fâșia Gaza
Germania a anunțat vineri o schimbare majoră de poziție față de Israel, suspendând exporturile de armament care pot fi folosite în războiul din Fâșia Gaza, transmite AFP, care afirmă cele ce urmează. Decizia vine după aprobarea, de către Cabinetul de Securitate israelian, a unui plan al premierului Benjamin Netanyahu de preluare a controlului orașului Gaza, afectat grav de conflict și de criza umanitară.